PR9 "2020Q3

บริษัท โรงพยาบาลพระรามเก้า จำกัด (มหาชน)

หมายเหตุประกอบงบการเงินระหว่างกาล

สำหรับงวดสามเดือนและเก้าเดือนสิ้นสุดวันที่ 30 กันยายน 2563

1.	ข้อมูลทั่วไป

1.1	ข้อมูลทั่วไปของบริษัทฯ

บริษัท โรงพยาบาลพระรามเก้า จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งขึ้น                     และมีภูมิลำเนาในประเทศไทย บริษัทฯดำเนินธุรกิจหลักในการประกอบกิจการโรงพยาบาล                         ที่อยู่ตามที่จดทะเบียนของบริษัทฯอยู่ที่ 99 ถนนพระราม 9 แขวงบางกะปิ เขตห้วยขวาง กรุงเทพมหานคร

1.2 	การแพร่ระบาดของโรคติดเชื้อไวรัสโคโรนา 2019

สถานการณ์การแพร่ระบาดของโรคติดเชื้อไวรัสโคโรนา 2019 ที่ปัจจุบันได้ขยายวงกว้างขึ้นอย่างต่อเนื่อง ทำให้เกิดการชะลอตัวของเศรษฐกิจ และมีผลกระทบต่อธุรกิจและอุตสาหกรรมส่วนใหญ่ เช่น ระบบห่วงโซ่อุปทาน การใช้จ่ายของผู้บริโภค การจำกัดหรือหยุดชะงักการผลิต การดำเนินงานที่ล่าช้าขึ้น เป็นต้น

สถานการณ์ดังกล่าวมีผลกระทบต่อกิจกรรมทางธุรกิจของบริษัทฯในส่วนที่เกี่ยวกับรายได้จากการประกอบกิจการโรงพยาบาล ซึ่งส่งผลกระทบอย่างมีนัยสำคัญต่อฐานะการเงิน ผลการดำเนินงาน และกระแสเงินสดในปัจจุบันและในอนาคตของบริษัทฯ อย่างไรก็ตาม ผลกระทบดังกล่าว                   ยังไม่สามารถประมาณได้อย่างสมเหตุสมผลในขณะนี้ ฝ่ายบริหารของบริษัทฯติดตามความคืบหน้าของสถานการณ์ดังกล่าวและประเมินผลกระทบทางการเงินเกี่ยวกับมูลค่าของสินทรัพย์ ประมาณการหนี้สินและหนี้สินที่อาจเกิดขึ้นอย่างต่อเนื่องและจะพิจารณาบันทึกผลกระทบดังกล่าว              เมื่อสามารถทำได้

ทั้งนี้ บริษัทฯได้จัดทำข้อมูลทางการเงินระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยายน 2563 โดยเลือกนำแนวปฏิบัติทางการบัญชี เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 ที่ประกาศโดยสภาวิชาชีพบัญชีมาถือปฏิบัติตามที่กล่าวในหมายเหตุประกอบ                 งบการเงินระหว่างกาลข้อ 1.4

1.3	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตาม บริษัทฯ                        ได้แสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลง                   ส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์                   ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้                   งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                 งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.4 	มาตรฐานการรายงานทางการเงินใหม่

ก) 	มาตรฐานการรายงานทางการเงินที่เริ่มมีผลบังคับใช้ในงวดปัจจุบัน

ในระหว่างงวด บริษัทฯได้นำมาตรฐานการรายงานทางการเงินและการตีความมาตรฐาน                          การรายงานทางการเงินฉบับปรับปรุง (ปรับปรุง 2562) และฉบับใหม่ จำนวนหลายฉบับ                           ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2563 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทฯ อย่างไรก็ตาม มาตรฐานการรายงานทางการเงินฉบับใหม่ซึ่งได้มีการเปลี่ยนแปลงหลักการสำคัญสามารถสรุปได้ดังนี้

มาตรฐานการรายงานทางการเงิน กลุ่มเครื่องมือทางการเงิน

มาตรฐานการรายงานทางการเงิน กลุ่มเครื่องมือทางการเงิน ประกอบด้วยมาตรฐานและการตีความมาตรฐาน จำนวน 5 ฉบับ ได้แก่

มาตรฐานการรายงานทางการเงินกลุ่มดังกล่าวข้างต้น กำหนดหลักการเกี่ยวกับการจัดประเภทและการวัดมูลค่าเครื่องมือทางการเงินด้วยมูลค่ายุติธรรมหรือราคาทุนตัดจำหน่ายโดยพิจารณาจากประเภทของตราสารทางการเงิน ลักษณะของกระแสเงินสดตามสัญญาและแผนธุรกิจของกิจการ (Business Model) หลักการเกี่ยวกับวิธีการคำนวณการด้อยค่าของเครื่องมือทางการเงิน                               โดยใช้แนวคิดของผลขาดทุนด้านเครดิตที่คาดว่าจะเกิดขึ้น และหลักการเกี่ยวกับการบัญชีป้องกันความเสี่ยง รวมถึงการแสดงรายการและการเปิดเผยข้อมูลเครื่องมือทางการเงิน

การนำมาตรฐานกลุ่มนี้มาถือปฏิบัติมีผลกระทบต่องบการเงินของบริษัทฯจากรายการดังต่อไปนี้

การจัดประเภทและวัดมูลค่าของเงินลงทุนในหลักทรัพย์เผื่อขายประเภทตราสารทุน                         โดยบริษัทฯมีเงินลงทุนในหลักทรัพย์เผื่อขายประเภทตราสารทุนของบริษัทจดทะเบียน                    ซึ่งวัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น บริษัทฯพิจารณาแล้วว่า                จะจัดประเภทเงินลงทุนดังกล่าวเป็นสินทรัพย์ทางการเงินที่วัดมูลค่ายุติธรรมผ่านกำไรหรือขาดทุน ผลจากการจัดประเภทดังกล่าว ส่วนเกินทุนจากการวัดมูลค่าเงินลงทุนในหลักทรัพย์เผื่อขายประเภทตราสารทุนที่ถูกจัดประเภทใหม่ ซึ่งเคยแสดงรายการภายใต้กำไรขาดทุนเบ็ดเสร็จอื่นของบริษัทฯจะถูกจัดประเภทเป็นกำไรสะสม

การจัดประเภทและวัดมูลค่าของเงินลงทุนในตราสารหนี้ โดยบริษัทฯมีเงินลงทุนใน              ตราสารหนี้ซึ่งวัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น บริษัทฯพิจารณาแล้วว่าจะจัดประเภทเงินลงทุนดังกล่าวเป็นสินทรัพย์ทางการเงินที่วัดมูลค่ายุติธรรมผ่านกำไรหรือขาดทุน ผลจากการจัดประเภทดังกล่าว ส่วนเกินทุนจากการวัดมูลค่าเงินลงทุนในตราสารหนี้ที่ถูกจัดประเภทใหม่ ซึ่งเคยแสดงรายการภายใต้กำไรขาดทุนเบ็ดเสร็จอื่นของบริษัทฯจะถูกจัดประเภทเป็นกำไรสะสม

การรับรู้รายการผลขาดทุนด้านเครดิต โดยบริษัทฯต้องรับรู้ผลขาดทุนด้านเครดิตที่คาดว่าจะเกิดขึ้นต่อสินทรัพย์ทางการเงินโดยไม่จำเป็นต้องรอให้เหตุการณ์ที่มีการด้อยค่าด้านเครดิตเกิดขึ้นก่อน บริษัทฯจะใช้วิธีการอย่างง่ายในการพิจารณาค่าเผื่อผลขาดทุนที่คาดว่าจะเกิดขึ้นตลอดอายุสำหรับลูกหนี้การค้า

บริษัทฯนำมาตรฐานการรายงานทางการเงินกลุ่มนี้มาถือปฏิบัติโดยรับรู้ผลกระทบสะสมของ                 การนำมาตรฐานการรายงานทางการเงินกลุ่มนี้มาถือปฏิบัติครั้งแรกโดยปรับปรุงกับกำไรสะสม ณ วันที่ 1 มกราคม 2563 และไม่ปรับย้อนหลังงบการเงินปีก่อนที่แสดงเปรียบเทียบ

ผลสะสมของเปลี่ยนแปลงนโยบายการบัญชีแสดงอยู่ในหมายเหตุประกอบงบการเงินระหว่างกาลข้อ 2

มาตรฐานการรายงานทางการเงิน ฉบับที่ 16 เรื่อง สัญญาเช่า

มาตรฐานการรายงานทางการเงิน ฉบับที่ 16 ใช้แทนมาตรฐานการบัญชี ฉบับที่ 17 เรื่อง สัญญาเช่า และการตีความมาตรฐานบัญชีที่เกี่ยวข้อง มาตรฐานฉบับนี้ได้กำหนดหลักการของการรับรู้รายการ การวัดมูลค่า การแสดงรายการและการเปิดเผยข้อมูลของสัญญาเช่า และกำหนดให้             ผู้เช่ารับรู้สินทรัพย์และหนี้สินสำหรับสัญญาเช่าทุกรายการที่มีระยะเวลาในการเช่ามากกว่า              12 เดือน เว้นแต่สินทรัพย์อ้างอิงนั้นมีมูลค่าต่ำ

การบัญชีสำหรับผู้ให้เช่าไม่มีการเปลี่ยนแปลงอย่างมีสาระสำคัญจากมาตรฐานการบัญชี            ฉบับที่ 17 ผู้ให้เช่ายังคงต้องจัดประเภทสัญญาเช่าเป็นสัญญาเช่าดำเนินงานหรือสัญญาเช่าเงินทุน

บริษัทฯนำมาตรฐานการรายงานทางการเงินฉบับนี้มาถือปฏิบัติโดยรับรู้ผลกระทบสะสมของ               การนำมาตรฐานการรายงานทางการเงินฉบับนี้มาถือปฏิบัติครั้งแรกโดยปรับปรุงกับกำไรสะสม ณ วันที่ 1 มกราคม 2563 และไม่ปรับย้อนหลังงบการเงินปีก่อนที่แสดงเปรียบเทียบ

ผลสะสมของเปลี่ยนแปลงนโยบายการบัญชีแสดงอยู่ในหมายเหตุประกอบงบการเงิน           ระหว่างกาลข้อ 2

แนวปฏิบัติทางการบัญชี เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

สภาวิชาชีพบัญชีได้ประกาศใช้แนวปฏิบัติทางการบัญชี เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยมีวัตถุประสงค์เพื่อลดผลกระทบในบางเรื่องจากการปฏิบัติตามมาตรฐานการรายงานทางการเงินบางฉบับ และเพื่อให้เกิดความชัดเจนในวิธีปฏิบัติทางบัญชีในช่วงเวลาที่ยังมีความไม่แน่นอนเกี่ยวกับสถานการณ์ดังกล่าว

แนวปฏิบัติทางการบัญชีดังกล่าวได้ประกาศลงในราชกิจจานุเบกษาเมื่อวันที่ 22 เมษายน 2563 และมีผลบังคับใช้สำหรับการจัดทำงบการเงินของบริษัทฯที่มีรอบระยะเวลารายงานสิ้นสุดภายในช่วงเวลาระหว่างวันที่ 1 มกราคม 2563 ถึงวันที่ 31 ธันวาคม 2563

บริษัทฯเลือกใช้มาตรการผ่อนปรนชั่วคราวสำหรับทางเลือกเพิ่มเติมทางบัญชีดังต่อไปนี้

เลือกที่จะไม่ต้องนำข้อมูลที่มีการคาดการณ์ไปในอนาคต (Forward-looking information) มาใช้วัดมูลค่าของผลขาดทุนด้านเครดิตที่คาดว่าจะเกิดขึ้น ในกรณีที่บริษัทฯใช้วิธีการอย่างง่ายในการวัดมูลค่าของผลขาดทุนด้านเครดิตที่คาดว่าจะเกิดขึ้น

เลือกที่จะพิจารณาให้น้ำหนักของข้อมูลที่เกี่ยวกับสถานการณ์ COVID-19 เป็นน้ำหนัก           ที่น้อยในเทคนิคการประเมินมูลค่ายุติธรรม สำหรับการวัดมูลค่ายุติธรรมตามข้อมูลระดับ 2 หรือระดับ 3 ของสินทรัพย์ทางการเงินเฉพาะที่เป็นตราสารหนี้

เลือกที่จะไม่นำการลดค่าเช่าตามสัญญาจากผู้ให้เช่าเนื่องจากสถานการณ์ COVID-19              มาถือเป็นการเปลี่ยนแปลงสัญญาเช่า โดยทยอยปรับลดหนี้สินตามสัญญาเช่าที่ครบกำหนดแต่ละงวดตามสัดส่วนที่ได้ส่วนลด พร้อมทั้งกลับรายการค่าเสื่อมราคาจากสินทรัพย์สิทธิการใช้และดอกเบี้ยจากหนี้สินตามสัญญาเช่าที่ยังคงรับรู้ในแต่ละงวดตามสัดส่วนของ             ค่าเช่าที่ลดลง และบันทึกผลต่างที่เกิดขึ้นในกำไรหรือขาดทุน

เลือกที่จะไม่นำสถานการณ์ COVID-19 มาถือเป็นข้อบ่งชี้ของการด้อยค่า ตามมาตรฐาน                  การบัญชี ฉบับที่ 36 เรื่อง การด้อยค่าของสินทรัพย์

ข)	มาตรฐานการรายงานทางการเงินที่จะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2564

สภาวิชาชีพบัญชีได้ประกาศใช้มาตรฐานการรายงานทางการเงินและการตีความมาตรฐาน             การรายงานทางการเงินฉบับปรับปรุง ซึ่งจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2564 มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางบัญชีกับผู้ใช้มาตรฐาน

ปัจจุบันฝ่ายบริหารของบริษัทฯอยู่ระหว่างการประเมินผลกระทบที่อาจมีต่องบการเงิน             ในปีที่เริ่มนำมาตรฐานกลุ่มดังกล่าวมาถือปฏิบัติ

1.5	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน         งบการเงินสำหรับปีสิ้นสุดวันที่ 31 ธันวาคม 2562 ยกเว้นการเปลี่ยนแปลงนโยบายการบัญชีเรื่องเครื่องมือทางการเงินและสัญญาเช่า

1.5.1   เครื่องมือทางการเงิน

การจัดประเภทรายการและวัดมูลค่า

สินทรัพย์ทางการเงินประเภทตราสารหนี้วัดมูลค่าด้วยมูลค่ายุติธรรมผ่านกำไรหรือขาดทุน                    มูลค่ายุติธรรมผ่านกำไรขาดทุนเบ็ดเสร็จอื่น หรือราคาทุนตัดจำหน่าย การจัดประเภทดังกล่าวจะขึ้นอยู่กับโมเดลธุรกิจของบริษัทฯในการจัดการสินทรัพย์ และลักษณะของกระแสเงินสดตามสัญญาของสินทรัพย์ทางการเงินนั้น

สินทรัพย์ทางการเงินประเภทตราสารทุนวัดมูลค่าด้วยมูลค่ายุติธรรมผ่านกำไรหรือขาดทุน                ในบางกรณีบริษัทฯเลือกวัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่นซึ่งจะไม่สามารถโอนไปเป็นกำไรหรือขาดทุนในภายหลัง

หนี้สินทางการเงินจัดประเภทรายการและวัดมูลค่าด้วยวิธีราคาทุนตัดจำหน่าย

ตราสารอนุพันธ์จัดประเภทรายการและวัดมูลค่าด้วยมูลค่ายุติธรรมผ่านกำไรหรือขาดทุน

การด้อยค่าของสินทรัพย์ทางการเงิน

บริษัทฯรับรู้ผลขาดทุนด้านเครดิตที่คาดว่าจะเกิดขึ้นต่อสินทรัพย์ทางการเงินที่วัดมูลค่าด้วยวิธีราคาทุนตัดจำหน่ายโดยไม่จำเป็นต้องรอให้เหตุการณ์ที่มีการด้อยค่าด้านเครดิตเกิดขึ้นก่อน บริษัทฯพิจารณาการเปลี่ยนแปลงในความเสี่ยงด้านเครดิตของสินทรัพย์ทางการเงินเป็นระดับ และกำหนดวิธีการวัดค่าเผื่อผลขาดทุนด้านเครดิตและการคำนวณดอกเบี้ยที่แท้จริงที่แตกต่างกันในแต่ละระดับ โดยมีข้อยกเว้นสำหรับลูกหนี้การค้าที่ไม่มีองค์ประกอบเกี่ยวกับการจัดหาเงินที่มีนัยสำคัญ                    ซึ่งบริษัทฯใช้วิธีการอย่างง่ายในการพิจารณาค่าเผื่อผลขาดทุนที่คาดว่าจะเกิดขึ้นตลอดอายุ

1.5.2   สัญญาเช่า

สินทรัพย์สิทธิการใช้

บริษัทฯรับรู้สินทรัพย์สิทธิการใช้ ณ วันที่สัญญาเช่าเริ่มมีผล สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสม ผลขาดทุนจากการด้อยค่าสะสม และปรับปรุงด้วยการวัดมูลค่าของหนี้สินตามสัญญาเช่าใหม่ ราคาทุนของสินทรัพย์สิทธิการใช้ประกอบด้วยจำนวนเงินของหนี้สินตามสัญญาเช่าจากการวัดมูลค่าเริ่มแรก ต้นทุนทางตรงเริ่มแรกที่เกิดขึ้น จำนวนเงินที่จ่ายชำระตามสัญญาเช่า ณ วันที่สัญญาเช่าเริ่มมีผลหรือก่อนวันที่สัญญาเช่าเริ่มมีผล และหักด้วยสิ่งจูงใจตามสัญญาเช่าที่ได้รับ

หากบริษัทฯไม่มีความเชื่อมั่นอย่างสมเหตุสมผลว่าความเป็นเจ้าของในสินทรัพย์อ้างอิงจะถูกโอนให้แก่บริษัทฯเมื่อสิ้นสุดอายุสัญญาเช่า สินทรัพย์สิทธิการใช้จะถูกคิดค่าเสื่อมราคาโดยวิธีเส้นตรงนับจากวันที่สัญญาเช่าเริ่มมีผลจนถึงวันสิ้นสุดของอายุการให้ประโยชน์ของสินทรัพย์สิทธิการใช้หรือวันสิ้นสุดอายุสัญญาเช่าแล้วแต่วันใดจะเกิดขึ้นก่อน

หนี้สินตามสัญญาเช่า

ณ วันที่สัญญาเช่าเริ่มมีผล บริษัทฯรับรู้หนี้สินตามสัญญาเช่าด้วยมูลค่าปัจจุบันของจำนวนเงิน                ที่ต้องจ่ายตามสัญญาเช่า คิดลดด้วยอัตราดอกเบี้ยตามนัยของสัญญาเช่าหรืออัตราดอกเบี้ยเงินกู้ยืมส่วนเพิ่มของบริษัทฯ หลังจากวันที่สัญญาเช่าเริ่มมีผล มูลค่าตามบัญชีของหนี้สินตามสัญญาเช่าจะเพิ่มขึ้นโดยสะท้อนดอกเบี้ยจากหนี้สินตามสัญญาเช่าและลดลงโดยสะท้อนการจ่ายชำระตามสัญญาเช่าที่จ่ายชำระแล้ว นอกจากนี้ มูลค่าตามบัญชีของหนี้สินตามสัญญาเช่าจะถูกวัดมูลค่าใหม่เมื่อมีการเปลี่ยนแปลงหรือประเมินสัญญาเช่าใหม่

สัญญาเช่าระยะสั้นและสัญญาเช่าซึ่งสินทรัพย์อ้างอิงมีมูลค่าต่ำ

จำนวนเงินที่ต้องจ่ายตามสัญญาเช่าที่มีอายุสัญญาเช่า 12 เดือนหรือน้อยกว่านับตั้งแต่วันที่สัญญาเช่าเริ่มมีผล หรือสัญญาเช่าซึ่งสินทรัพย์อ้างอิงมีมูลค่าต่ำ จะถูกรับรู้เป็นค่าใช้จ่ายตามวิธีเส้นตรงตลอดอายุสัญญาเช่า

2.	ผลสะสมจากการเปลี่ยนแปลงนโยบายการบัญชีเนื่องจากการนำมาตรฐานการรายงานทางการเงินใหม่มาถือปฏิบัติ

ตามที่กล่าวในหมายเหตุประกอบงบการเงินระหว่างกาลข้อ 1.4 บริษัทฯได้นำมาตรฐานการรายงานทางการเงินกลุ่มเครื่องมือทางการเงิน และมาตรฐานการรายงานทางการเงิน ฉบับที่ 16 มาถือปฏิบัติในระหว่างงวดปัจจุบัน โดยบริษัทฯได้เลือกปรับผลสะสมจากการเปลี่ยนแปลงโดยปรับปรุงกับกำไรสะสม ณ วันที่ 1 มกราคม 2563 และไม่ปรับย้อนหลังงบการเงินงวดก่อนที่แสดงเปรียบเทียบ

ผลกระทบต่อกำไรสะสมต้นงวดปี 2563 จากการเปลี่ยนแปลงนโยบายการบัญชีเนื่องจากการนำมาตรฐานเหล่านี้มาถือปฏิบัติ แสดงได้ดังนี้

2.1	เครื่องมือทางการเงิน

ก)	รายละเอียดผลกระทบที่มีต่อกำไรสะสม ณ วันที่ 1 มกราคม 2563 จากการนำมาตรฐาน              การรายงานทางการเงินกลุ่มเครื่องมือทางการเงินมาถือปฏิบัติครั้งแรก แสดงได้ดังนี้

ข)	ณ วันที่ 1 มกราคม 2563 การจัดประเภทรายการและวัดมูลค่า และมูลค่าของสินทรัพย์ทางการเงินตามที่กำหนดในมาตรฐานการรายงานทางการเงิน ฉบับที่ 9 และมูลค่าตามหลักการบัญชีเดิม แสดงได้ดังนี้

ณ วันที่ 1 มกราคม 2563 บริษัทฯไม่ได้กำหนดให้หนี้สินทางการเงินใดวัดมูลค่าด้วยมูลค่ายุติธรรมผ่านกำไรหรือขาดทุน

2.2	สัญญาเช่า

การนำมาตรฐานการรายงานทางการเงิน ฉบับที่ 16 มาถือปฏิบัติครั้งแรก บริษัทฯรับรู้หนี้สินตามสัญญาเช่าสำหรับสัญญาเช่าที่เคยจัดประเภทเป็นสัญญาเช่าดำเนินงานด้วยมูลค่าปัจจุบันของเงินจ่ายชำระตามสัญญาเช่าที่เหลืออยู่คิดลดด้วยอัตราดอกเบี้ยเงินกู้ยืมส่วนเพิ่มของบริษัทฯ ณ วันที่                1 มกราคม 2563 และสำหรับสัญญาเช่าที่เคยจัดประเภทเป็นสัญญาเช่าเงินทุน บริษัทฯรับรู้มูลค่าตามบัญชีของสินทรัพย์และหนี้สินตามสัญญาเช่าด้วยมูลค่าตามบัญชีเดิมก่อนวันที่นำมาตรฐาน        การรายงานทางการเงิน ฉบับที่ 16 มาถือปฏิบัติครั้งแรก

รายการปรับปรุงสินทรัพย์สิทธิการใช้จากการนำมาตรฐานการรายงานทางการเงิน ฉบับที่ 16                  มาถือปฏิบัติครั้งแรก ณ วันที่ 1 มกราคม 2563 สรุปได้ดังนี้

3.	รายการธุรกิจกับบุคคลหรือกิจการที่เกี่ยวข้องกัน

ในระหว่างงวด บริษัทฯมีรายการธุรกิจที่สำคัญกับบุคคลหรือกิจการเกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงร่วมกันระหว่างบริษัทฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและบุคคลหรือกิจการที่เกี่ยวข้องกัน ณ วันที่ 30 กันยายน 2563 และ                 31 ธันวาคม 2562 มีรายละเอียดดังนี้

ค่าตอบแทนกรรมการและผู้บริหาร

ในระหว่างงวด บริษัทฯมีค่าใช้จ่ายผลประโยชน์พนักงานให้แก่กรรมการและผู้บริหาร ดังต่อไปนี้

4.	ลูกหนี้การค้าและลูกหนี้อื่น

ยอดคงเหลือของลูกหนี้การค้า ณ วันที่ 30 กันยายน 2563 และ 31 ธันวาคม 2562 แยกตามอายุหนี้                  ที่ค้างชำระได้ดังนี้

5. 	สินทรัพย์ทางการเงินหมุนเวียนอื่น

ณ วันที่ 30 กันยายน 2563 รายละเอียดสินทรัพย์ทางการเงินหมุนเวียนอื่น มีดังนี้

6.	ที่ดิน อาคารและอุปกรณ์

รายการเปลี่ยนแปลงของบัญชีที่ดิน อาคารและอุปกรณ์สำหรับงวดเก้าเดือนสิ้นสุดวันที่                            30 กันยายน 2563 สรุปได้ดังนี้

### 7.	สินทรัพย์ไม่มีตัวตน

รายการเปลี่ยนแปลงของบัญชีสินทรัพย์ไม่มีตัวตนสำหรับงวดเก้าเดือนสิ้นสุดวันที่ 30 กันยายน 2563 สรุปได้ดังนี้

8.	เจ้าหนี้การค้าและเจ้าหนี้อื่น

9.	สำรองผลประโยชน์ระยะยาวของพนักงาน

การเปลี่ยนแปลงของบัญชีสำรองผลประโยชน์ระยะยาวของพนักงานสำหรับงวดเก้าเดือนสิ้นสุดวันที่ 30 กันยายน 2563 มีรายละเอียดดังนี้

10.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนและเก้าเดือนสิ้นสุดวันที่ 30 กันยายน 2563 และ 2562 สรุปได้ดังนี้

จำนวนภาษีเงินได้ที่เกี่ยวข้องกับส่วนประกอบแต่ละส่วนของกำไรขาดทุนเบ็ดเสร็จอื่นสำหรับ                 งวดสามเดือนและเก้าเดือนสิ้นสุดวันที่ 30 กันยายน 2563 และ 2562 สรุปได้ดังนี้

11.	กำไรต่อหุ้นขั้นพื้นฐาน

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

12.	ข้อมูลทางการเงินจำแนกตามส่วนงาน

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทฯที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจใน          การจัดสรรทรัพยากรให้กับส่วนงานและประเมินผลการดำเนินงานของส่วนงาน

บริษัทฯดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ ธุรกิจโรงพยาบาล และดำเนินธุรกิจในเขตภูมิศาสตร์เดียว คือ ประเทศไทย บริษัทฯประเมินผลการปฏิบัติงานของ    ส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียว             กับที่ใช้ในการวัดกำไรหรือขาดทุนจากการดำเนินงานในงบการเงิน ดังนั้น รายได้ กำไรจาก             การดำเนินงานและสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

13.	เงินปันผลจ่าย

14.	ภาระผูกพันและหนี้สินที่อาจเกิดขึ้น

14.1	ภาระผูกพันเกี่ยวกับรายจ่ายฝ่ายทุน

ณ วันที่ 30 กันยายน 2563 และ 31 ธันวาคม 2562 บริษัทฯมีรายจ่ายฝ่ายทุน ดังนี้

14.2	ภาระผูกพันเกี่ยวกับสัญญาให้บริการระยะยาว

ณ วันที่ 30 กันยายน 2563 บริษัทฯได้ทำสัญญาบำรุงรักษาอุปกรณ์การแพทย์และบริการอื่น ๆ                       โดยมีค่าบริการที่ต้องจ่ายชำระในระหว่างปี 2563 ถึงปี 2566 เป็นจำนวนเงินประมาณ 96 ล้านบาท                    (31 ธันวาคม 2562: จำนวนเงินประมาณ 38 ล้านบาทที่ต้องจ่ายชำระในระหว่างปี 2563 ถึงปี 2565)

### 14.3	การค้ำประกัน

ณ วันที่ 30 กันยายน 2563 บริษัทฯมีหนังสือค้ำประกันซึ่งออกโดยธนาคารในนามบริษัทฯเหลืออยู่    เป็นจำนวน 4 ล้านบาท (31 ธันวาคม 2562: 4 ล้านบาท) ซึ่งเกี่ยวเนื่องกับภาระผูกพันทางปฏิบัติ                      ตามปกติธุรกิจของบริษัทฯคือเพื่อค้ำประกันการใช้ไฟฟ้า

15.	ลำดับชั้นของมูลค่ายุติธรรม

ณ วันที่ 30 กันยายน 2563 และวันที่ 31 ธันวาคม 2562 บริษัทฯมีสินทรัพย์ที่วัดมูลค่าด้วยมูลค่ายุติธรรมซึ่งมีลำดับชั้นอยู่ในระดับ 2 ดังนี้

16.     การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯเมื่อวันที่ 12 พฤศจิกายน 2563

| มาตรฐานการรายงานทางการเงิน | มาตรฐานการรายงานทางการเงิน |

| ฉบับที่ 7 | การเปิดเผยข้อมูลเครื่องมือทางการเงิน |

| ฉบับที่ 9 | เครื่องมือทางการเงิน |

| มาตรฐานการบัญชี | มาตรฐานการบัญชี |

| ฉบับที่ 32 | การแสดงรายการเครื่องมือทางการเงิน |

| การตีความมาตรฐานการรายงานทางการเงิน | การตีความมาตรฐานการรายงานทางการเงิน |

| ฉบับที่ 16 | การป้องกันความเสี่ยงของเงินลงทุนสุทธิในหน่วยงานต่างประเทศ |

| ฉบับที่ 19 | การชำระหนี้สินทางการเงินด้วยตราสารทุน |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | ผลกระทบจาก | ผลกระทบจาก | ผลกระทบจาก |  |

|  | 31 ธันวาคม  2562 | มาตรฐาน              การรายงาน                  ทางการเงิน            กลุ่มเครื่องมือทางการเงิน | มาตรฐาน            การรายงาน      ทางการเงิน               ฉบับที่ 16 | 1 มกราคม  2563 | 1 มกราคม  2563 |

| งบแสดงฐานะการเงิน |  |  |  |  |  |

| สินทรัพย์ |  |  |  |  |  |

| สินทรัพย์หมุนเวียน |  |  |  |  |  |

| เงินลงทุนชั่วคราว | 799,242 | (799,242) | - | - | - |

| ลูกหนี้การค้าและลูกหนี้อื่น | 156,156 | (3,404) | - | 152,752 | 152,752 |

| สินทรัพย์ทางการเงินหมุนเวียนอื่น | - | 799,242 | - | 799,242 | 799,242 |

| สินทรัพย์ไม่หมุนเวียน |  |  |  |  |  |

| สินทรัพย์สิทธิการใช้ | - | - | 7,963 | 7,963 | 7,963 |

| สินทรัพย์ภาษีเงินได้รอการตัดบัญชี | 33,299 | 681 | - | 33,980 | 33,980 |

|  |  |  |  |  |  |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | ผลกระทบจาก | ผลกระทบจาก | ผลกระทบจาก |  |

|  | 31 ธันวาคม  2562 | มาตรฐาน              การรายงาน                  ทางการเงิน            กลุ่มเครื่องมือทางการเงิน | มาตรฐาน            การรายงาน      ทางการเงิน               ฉบับที่ 16 | 1 มกราคม  2563 | 1 มกราคม  2563 |

| หนี้สินและส่วนของผู้ถือหุ้น |  |  |  |  |  |

| หนี้สินหมุนเวียน |  |  |  |  |  |

| ส่วนของหนี้สินตามสัญญาเช่าที่             ถึงกำหนดชำระภายในหนึ่งปี | - | - | 3,341 | 3,341 | 3,341 |

| หนี้สินไม่หมุนเวียน |  |  |  |  |  |

| หนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | - | - | 4,622 | 4,622 | 4,622 |

| ส่วนของผู้ถือหุ้น |  |  |  |  |  |

| กำไรสะสม - ยังไม่ได้จัดสรร | 1,230,359 | 5,209 | - | 1,235,568 | 1,235,568 |

| องค์ประกอบอื่นของส่วนของผู้ถือหุ้น | 7,932 | (7,932) | - | - | - |



|  | (หน่วย: พันบาท) |

|  | จำนวน |

| การจัดประเภทเงินลงทุนในตราสารหนี้เป็นสินทรัพย์ทางการเงิน                                                 ที่วัดมูลค่ายุติธรรมผ่านกำไรหรือขาดทุน | 7,932 |

| การรับรู้ผลขาดทุนด้านเครดิตที่คาดว่าจะเกิดขึ้นต่อสินทรัพย์ทางการเงิน | (2,723) |

| ผลกระทบต่อกำไรสะสมจากการนำมาตรฐานการรายงานทางการเงิน                            กลุ่มเครื่องมือทางการเงินมาถือปฏิบัติ | 5,209 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | มูลค่าตามหลักการบัญชีเดิม | การจัดประเภทและวัดมูลค่าตามมาตรฐานการรายงานทางการเงิน ฉบับที่ 9 | การจัดประเภทและวัดมูลค่าตามมาตรฐานการรายงานทางการเงิน ฉบับที่ 9 | การจัดประเภทและวัดมูลค่าตามมาตรฐานการรายงานทางการเงิน ฉบับที่ 9 | การจัดประเภทและวัดมูลค่าตามมาตรฐานการรายงานทางการเงิน ฉบับที่ 9 |

|  |  | มูลค่ายุติธรรมผ่าน             กำไรหรือขาดทุน | มูลค่ายุติธรรมผ่าน             กำไรขาดทุนเบ็ดเสร็จอื่น | ราคาทุน ตัดจำหน่าย | รวม |

| สินทรัพย์ทางการเงิน ณ วันที่ 1 มกราคม 2563 |  |  |  |  |  |

| เงินสดและรายการเทียบเท่าเงินสด | 631,773 | - | - | 631,773 | 631,773 |

| ลูกหนี้การค้าและลูกหนี้อื่น | 156,156 | - | - | 152,752 | 152,752 |

| สินทรัพย์ทางการเงินหมุนเวียนอื่น | 799,242 | 799,062 | - | 180 | 799,242 |

| เงินฝากธนาคารที่มีภาระค้ำประกัน | 3,647 | - | - | 3,647 | 3,647 |

| รวมสินทรัพย์ทางการเงิน | 1,590,818 | 799,062 | - | 788,352 | 1,587,414 |



|  | (หน่วย: พันบาท) |

|  | จำนวน |

| ภาระผูกพันตามสัญญาเช่าที่เปิดเผย ณ วันที่ 31 ธันวาคม 2562 | 22,856 |

| หัก: สัญญาเช่าระยะสั้นและสัญญาเช่าที่สินทรัพย์อ้างอิงมีมูลค่าต่ำ | (14,830) |

| บวก: อื่น ๆ | 624 |

| หัก: ดอกเบี้ยจ่ายรอตัดบัญชี | (687) |

| หนี้สินตามสัญญาเช่าเพิ่มขึ้นจากการนำมาตรฐานการรายงานทางการเงิน   ฉบับที่ 16 มาถือปฏิบัติครั้งแรก | 7,963 |

| หนี้สินสัญญาเช่าการเงิน ณ วันที่ 31 ธันวาคม 2562 | - |

| หนี้สินตามสัญญาเช่า ณ วันที่ 1 มกราคม 2563 | 7,963 |

|  |  |

| หนี้สินตามสัญญาเช่าข้างต้น ประกอบด้วย |  |

| หนี้สินสัญญาเช่าหมุนเวียน | 3,341 |

| หนี้สินสัญญาเช่าไม่หมุนเวียน | 4,622 |

|  | 7,963 |



|  | (หน่วย: พันบาท) |

|  | จำนวน |

| ที่ดิน | 4,859 |

| ยานพาหนะ | 3,104 |

| รวมสินทรัพย์สิทธิการใช้ | 7,963 |



|  | นโยบายการกำหนดราคา |

| รายการธุรกิจกับกิจการที่เกี่ยวข้องกัน |  |

| รายได้ค่ารักษาพยาบาล | ราคาที่คิดกับลูกค้าทั่วไป |

| ส่วนลดค่ารักษาพยาบาล | อัตราร้อยละ 10 (2562: ร้อยละ 10) |

| รายได้ค่าเช่า | ราคาตามที่ระบุในสัญญา |

| รายได้ค่าบริการ | ราคาตามที่ระบุในสัญญา |

| ค่าเช่าจ่าย | ราคาตามที่ระบุในสัญญา |

| ค่าบริการจ่าย | ราคาที่คิดกับลูกค้าทั่วไปและราคาตามที่ระบุในสัญญา |

| รายการธุรกิจกับบุคคลที่เกี่ยวข้องกัน |  |

| รายได้ค่ารักษาพยาบาล | ราคาที่คิดกับลูกค้าทั่วไป |

| ค่าสวัสดิการและส่วนลดค่ารักษาพยาบาล | อัตราร้อยละ 15 ถึง 100 (2562: ร้อยละ 15 ถึง 100) |

| ค่าที่ปรึกษา | ราคาตามที่ระบุในสัญญา |



|  |  |  | (หน่วย: พันบาท) | (หน่วย: พันบาท) |

|  | สำหรับงวดสามเดือน สิ้นสุดวันที่ 30 กันยายน | สำหรับงวดสามเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน |

|  | 2563 | 2562 | 2563 | 2562 |

| รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน |  |  |  |

| รายได้ค่ารักษาพยาบาล | 2,596 | 117 | 2,680 | 208 |

| ส่วนลดค่ารักษาพยาบาล | - | - | - | - |

| รายได้ค่ารักษาพยาบาล - สุทธิ | 2,596 | 117 | 2,680 | 208 |

| รายได้ค่าเช่า | 203 | - | 203 | - |

| รายได้ค่าบริการ | 183 | - | 183 | - |

| ค่าเช่าจ่าย | - | 333 | - | 999 |

| ค่าบริการจ่าย | 82 | 931 | 82 | 3,241 |

| รายการธุรกิจกับบุคคลที่เกี่ยวข้องกัน |  |  |  |  |

| รายได้ค่ารักษาพยาบาล | 1,842 | 1,887 | 5,082 | 6,494 |

| ค่าสวัสดิการและส่วนลดค่ารักษาพยาบาล | (965) | (990) | (2,465) | (2,613) |

| รายได้ค่ารักษาพยาบาล - สุทธิ | 877 | 897 | 2,617 | 3,881 |

| ค่าที่ปรึกษา | 150 | 150 | 450 | 450 |



|  | (หน่วย: พันบาท) | (หน่วย: พันบาท) |

|  | 30 กันยายน 2563 | 31 ธันวาคม 2562 |

|  |  | (ตรวจสอบแล้ว) |

| ลูกหนี้การค้าและลูกหนี้อื่น - บุคคลหรือกิจการ                  ที่เกี่ยวข้องกัน (หมายเหตุ 4) |  |  |

| บุคคลที่เกี่ยวข้องกัน (กรรมการและผู้ถือหุ้น) | 90 | 363 |

| บริษัทที่เกี่ยวข้องกัน (มีกรรมการร่วมกัน) | 2,673 | 395 |

| รวมลูกหนี้การค้าและลูกหนี้อื่น - บุคคลหรือกิจการ            ที่เกี่ยวข้องกัน | 2,763 | 758 |

|  |  |  |

| เงินมัดจำ - กิจการที่เกี่ยวข้องกัน |  |  |

| บริษัทที่เกี่ยวข้องกัน (มีกรรมการร่วมกัน) | - | 813 |

| รวมเงินมัดจำ - กิจการที่เกี่ยวข้องกัน | - | 813 |

|  |  |  |

| เจ้าหนี้อื่น - กิจการที่เกี่ยวข้องกัน |  |  |

| (หมายเหตุ 8) |  |  |

| บริษัทที่เกี่ยวข้องกัน (มีกรรมการร่วมกัน) | 29 | 165 |

| รวมเจ้าหนี้อื่น - กิจการที่เกี่ยวข้องกัน | 29 | 165 |

|  |  |  |

| เงินค้ำประกัน - กิจการที่เกี่ยวข้องกัน |  |  |

| บริษัทที่เกี่ยวข้องกัน (มีกรรมการร่วมกัน) | 203 | - |

| รวมเงินค้ำประกัน - กิจการที่เกี่ยวข้องกัน | 203 | - |



|  |  |  | (หน่วย: พันบาท) | (หน่วย: พันบาท) |

|  | สำหรับงวดสามเดือน  สิ้นสุดวันที่ 30 กันยายน | สำหรับงวดสามเดือน  สิ้นสุดวันที่ 30 กันยายน | สำหรับงวดเก้าเดือน  สิ้นสุดวันที่ 30 กันยายน | สำหรับงวดเก้าเดือน  สิ้นสุดวันที่ 30 กันยายน |

|  | 2563 | 2562 | 2563 | 2562 |

| ผลประโยชน์ระยะสั้น | 14,402 | 15,219 | 44,675 | 49,826 |

| ผลประโยชน์หลังออกจากงาน | 142 | 222 | 428 | 3,227 |

| รวม | 14,544 | 15,441 | 45,103 | 53,053 |



|  | (หน่วย: พันบาท) | (หน่วย: พันบาท) |

|  | 30 กันยายน 2563 | 31 ธันวาคม 2562 |

|  |  | (ตรวจสอบแล้ว) |

| ลูกหนี้การค้า - บุคคลหรือกิจการที่เกี่ยวข้องกัน |  |  |

| อายุหนี้คงค้างแยกตามวันที่หนี้ที่ค้างชำระ |  |  |

| ค้างชำระไม่เกิน 3 เดือน | 2,686 | 758 |

| รวมลูกหนี้การค้า - บุคคลหรือกิจการที่เกี่ยวข้องกัน | 2,686 | 758 |

| ลูกหนี้การค้า - บุคคลหรือกิจการที่ไม่เกี่ยวข้องกัน |  |  |

| อายุหนี้คงค้างแยกตามวันที่หนี้ที่ค้างชำระ |  |  |

| ค้างชำระ |  |  |

| ไม่เกิน 3 เดือน | 106,633 | 140,784 |

| 3 - 6 เดือน | 8,335 | 14,204 |

| 6 - 12 เดือน | 17,346 | 7,291 |

| มากกว่า 12 เดือน | 25,301 | 15,780 |

| รวม | 157,615 | 178,059 |

| หัก: ค่าเผื่อหนี้สงสัยจะสูญ | (45,891) | (26,323) |

| รวมลูกหนี้การค้า - บุคคลหรือกิจการที่    ไม่เกี่ยวข้องกัน, สุทธิ | 111,724 | 151,736 |

| รวมลูกหนี้การค้า - สุทธิ | 114,410 | 152,494 |

| ลูกหนี้อื่น |  |  |

| ลูกหนี้อื่น - บุคคลหรือกิจการที่ไม่เกี่ยวข้องกัน | 3,026 | 1,525 |

| ดอกเบี้ยค้างรับ | 578 | 813 |

| รายได้ค้างรับ - บุคคลหรือกิจการที่เกี่ยวข้องกัน | 77 | - |

| รายได้ค้างรับ - บุคคลหรือกิจการที่ไม่เกี่ยวข้องกัน | 2,546 | 1,324 |

| รวมลูกหนี้อื่น | 6,227 | 3,662 |

| รวมลูกหนี้การค้าและลูกหนี้อื่น - สุทธิ | 120,637 | 156,156 |



| (หน่วย: พันบาท) | (หน่วย: พันบาท) |

|  | 30 กันยายน 2563 |

| เงินฝากธนาคารประเภทฝากประจำ | 188 |

| เงินลงทุนในหลักทรัพย์เผื่อขาย - หน่วยลงทุนในกองทุนรวมโครงสร้างพื้นฐาน |  |

| ราคาทุน | 387 |

| หัก: ขาดทุนที่ยังไม่เกิดขึ้นจากการเปลี่ยนแปลงมูลค่าเงินลงทุน | (157) |

| มูลค่ายุติธรรม | 230 |

| รวมสินทรัพย์ทางการเงินหมุนเวียนอื่น | 418 |



|  | (หน่วย: พันบาท) จำนวน |

| มูลค่าสุทธิตามบัญชี ณ วันที่ 1 มกราคม 2563 - ตรวจสอบแล้ว | 2,862,423 |

| ซื้อเพิ่มระหว่างงวด - ราคาทุน | 594,737 |

| โอนจากเงินจ่ายล่วงหน้าค่าซื้อสินทรัพย์ถาวร | 66,217 |

| จำหน่าย/ตัดจำหน่ายระหว่างงวด - มูลค่าสุทธิตามบัญชี                                                    ณ วันที่จำหน่าย/ตัดจำหน่าย | (1,835) |

| โอนจัดประเภทไปสินทรัพย์ไม่มีตัวตน | (2,170) |

| ค่าเสื่อมราคาสำหรับงวด | (132,974) |

| มูลค่าสุทธิตามบัญชี ณ วันที่ 30 กันยายน 2563 | 3,386,398 |



|  | (หน่วย: พันบาท) |

|  | จำนวน |

| มูลค่าสุทธิตามบัญชี ณ วันที่ 1 มกราคม 2563 - ตรวจสอบแล้ว | 77,377 |

| ซื้อเพิ่มระหว่างงวด - ราคาทุน | 20,990 |

| โอนจากเงินจ่ายล่วงหน้าค่าซื้อสินทรัพย์ไม่มีตัวตน | 366 |

| โอนจัดประเภทจากสินทรัพย์ถาวร | 2,170 |

| ค่าตัดจำหน่ายสำหรับงวด | (12,799) |

| มูลค่าสุทธิตามบัญชี ณ วันที่ 30 กันยายน 2563 | 88,104 |



|  | (หน่วย: พันบาท) | (หน่วย: พันบาท) |

|  | 30 กันยายน 2563 | 31 ธันวาคม 2562 |

|  |  | (ตรวจสอบแล้ว) |

| เจ้าหนี้การค้า - บุคคลหรือกิจการที่ไม่เกี่ยวข้องกัน | 92,779 | 117,144 |

| เจ้าหนี้อื่น - กิจการที่เกี่ยวข้องกัน | 29 | 165 |

| เจ้าหนี้อื่น - บุคคลหรือกิจการที่ไม่เกี่ยวข้องกัน | 134,061 | 108,434 |

| เจ้าหนี้ค่าซื้อสินทรัพย์ถาวรและสินทรัพย์ไม่มีตัวตน     - บุคคลหรือกิจการที่ไม่เกี่ยวข้องกัน | 94,827 | 112,203 |

| ค่าธรรมเนียมแพทย์ค้างจ่าย | 89,689 | 93,600 |

| ค่าใช้จ่ายค้างจ่าย | 50,238 | 29,931 |

| รวมเจ้าหนี้การค้าและเจ้าหนี้อื่น | 461,623 | 461,477 |



|  | (หน่วย: พันบาท) จำนวน |

| ยอดคงเหลือ ณ วันที่ 1 มกราคม 2563 - ตรวจสอบแล้ว | 153,005 |

| เพิ่มขึ้นในระหว่างงวด | 11,272 |

| ลดลงจากรายจ่ายที่เกิดขึ้นจริง | (2,322) |

| ยอดคงเหลือ ณ วันที่ 30 กันยายน 2563 | 161,955 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือน สิ้นสุดวันที่ 30 กันยายน | สำหรับงวดสามเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน |

|  | 2563 | 2562 | 2563 | 2562 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 13,076 | 20,593 | 23,279 | 52,172 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (1,667) | (339) | (9,488) | (6,864) |

| ค่าใช้จ่ายภาษีเงินได้ที่แสดงอยู่ในกำไรขาดทุน | 11,409 | 20,254 | 13,791 | 45,308 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือน สิ้นสุดวันที่ 30 กันยายน | สำหรับงวดสามเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน |

|  | 2563 | 2562 | 2563 | 2562 |

| ภาษีเงินได้รอการตัดบัญชีที่เกี่ยวข้อง    กับกำไรจากการวัดมูลค่าเงินลงทุน     ในหลักทรัพย์เผื่อขาย | - | (777) | - | (1,890) |



| เงินปันผล | อนุมัติโดย | เงินปันผลจ่าย (พันบาท) | เงินปันผลจ่ายต่อหุ้น (บาท) |

| เงินปันผลประจำปี 2561 | ที่ประชุมสามัญประจำปีผู้ถือหุ้น    เมื่อวันที่ 26 เมษายน 2562 | 110,081 | 0.14 |

| เงินปันผลระหว่างกาลจาก                       ผลการดำเนินงานสำหรับปีสิ้นสุดวันที่ 31 ธันวาคม 2562 | ที่ประชุมคณะกรรมการบริษัทฯ       เมื่อวันที่ 7 เมษายน 2563 | 110,081 | 0.14 |



|  | (หน่วย: ล้านบาท) | (หน่วย: ล้านบาท) |

|  | 30 กันยายน 2563 | 31 ธันวาคม 2562 |

|  |  | (ตรวจสอบแล้ว) |

| การปรับปรุง การก่อสร้างอาคารและงานระบบอาคาร | 66 | 317 |

| การซื้อเครื่องมือและอุปกรณ์ | 39 | 254 |

| การซื้อซอฟต์แวร์คอมพิวเตอร์ | 12 | 38 |

| รวมภาระผูกพันเกี่ยวกับรายจ่ายฝ่ายทุน | 117 | 609 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | 30 กันยายน 2563 | 31 ธันวาคม 2562 |

| สินทรัพย์ที่วัดด้วยมูลค่ายุติธรรม |  |  |

| เงินลงทุนในหลักทรัพย์เผื่อขาย | 230 | 799,062 |